**ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ**

**ΔΙΕΥΘΥΝΣΗ ΑΚΑΔΗΜΑΪΚΩΝ ΘΕΜΑΤΩΝ**

**ΤΜΗΜΑ ΠΡΟΠΤΥΧΙΑΚΩΝ ΣΠΟΥΔΩΝ Κομοτηνή 30 Σεπτεμβρίου 2022**

**& ΦΟΙΤΗΤΙΚΗΣ ΜΕΡΙΜΝΑΣ**

**ΑΝΑΚΟΙΝΩΣΗ**

**ΓΙΑ ΤΗ ΣΤΕΓΑΣΗ KAI ΤΗ ΣΙΤΙΣΗ ΤΩΝ ΠΡΩΤΟΕΤΩΝ ΦΟΙΤΗΤΩΝ ΤΟΥ Δ.Π.Θ.**

Ανακοινώνουμε ότι οι φοιτητές του ΔΠΘ που φοιτούν στο Α΄ έτος σπουδών το ακαδημαϊκό έτος 2022-2023 μπορούν να υποβάλουν αιτήσεις για σίτιση και στέγαση ηλεκτρονικά στην εφαρμογή **estia.duth.gr.**

Η είσοδος στην εφαρμογή γίνεται με τους προσωπικούς κωδικούς των φοιτητών, τους οποίους χρησιμοποιούν για την είσοδό τους σε όλες τις ηλεκτρονικές υπηρεσίες του Πανεπιστημίου. Η απόδοση των κωδικών αυτών γίνεται σταδιακά.

Μετά την υποβολή της αίτησής σας, θα λάβετε ηλεκτρονικό μήνυμα επιβεβαίωσης.

***Προσοχή: Οι πρωτοετείς υποβάλουν αιτήσεις για στέγαση και σίτιση κατά την τρέχουσα περίοδο εγγραφής. Για τα επόμενα ακαδημαϊκά έτη σπουδών θα υποβάλουν αιτήσεις για στέγαση και σίτιση κατά τους μήνες Μάρτιο-Απρίλιο κατόπιν σχετικής ανακοίνωσης.***

**ΑΝΑΚΟΙΝΩΣΗ**

**Α. ΓΙΑ ΤΗ ΣΤΕΓΑΣΗ ΤΩΝ ΦΟΙΤΗΤΩΝ ΤΟΥ Δ.Π.Θ.**

Σύμφωνα με τον Εσωτερικό Κανονισμό Λειτουργίας Φοιτητικών Εστιών του Δ.Π.Θ (ΦΕΚ Β’ 5110/31/12/2019), ο οποίος είναι αναρτημένος στην ιστοσελίδα του Δ.Π.Θ. (<https://duth.gr/Portals/0/%20%20%20_.pdf>), ανακοινώνεται ότι η προθεσμία υποβολής δικαιολογητικών για στέγαση προπτυχιακών φοιτητών Α΄ έτους σπουδών Ακαδημαϊκού Έτους 2022-2023, θα είναι **από την ημερομηνία λήψης των κωδικών έως και την Τετάρτη 12 Οκτωβρίου 2022.**

**Επισημαίνεται ότι στην πόλη της Ξάνθης λόγω της ανακαίνισης των δύο πρώτων κτηρίων της Φοιτητικής Εστίας της Πανεπιστημιούπολης Κιμμερίων, στα οποία στεγάζονταν αρκετοί φοιτητές των Τμημάτων της Πολυτεχνικής Σχολής, έχει μειωθεί ο αριθμός των διαθέσιμων για στέγαση δωματίων και γι΄ αυτό η κάλυψη των στεγαστικών αναγκών θα γίνεται σταδιακά σύμφωνα με τη διαθεσιμότητα.**

**Οι αιτήσεις για την παροχή δωρεάν στέγασης υποβάλλονται μόνο ηλεκτρονικά με τα απαιτούμενα δικαιολογητικά**, σε ηλεκτρονική μορφή (αρχεία pdf) μεγέθους έως 2ΜΒ στην ηλεκτρονική διεύθυνση **estia.duth.gr.**

Υπενθυμίζουμε ότι η ευθύνη της ορθής συμπλήρωσης της αίτησης ανήκει εξολοκλήρου στον αιτούντα και **καμία παρέμβαση στην αίτηση δεν γίνεται από το αρμόδιο τμήμα**. Για τον λόγο αυτό, πριν ξεκινήσετε τη συμπλήρωση της αίτησης, παρακαλούμε να **διαβάσετε προσεκτικά τις** **Χρήσιμες Οδηγίες** που συντάχθηκαν με στόχο τη διευκόλυνσή σας για την ορθή συμπλήρωση της αίτησης. Εάν έχετε αμφιβολίες, παρακαλούμε να επικοινωνείτε με το Αρμόδιο Τμήμα Φοιτητικής Μέριμνας, όπως παρακάτω:

|  |  |  |  |
| --- | --- | --- | --- |
|  | **Πόλη φοίτησης**  | **Email αποστολής** | **Τηλ. επικοινωνίας** |
|  | Κομοτηνή | tpsfm@kom.duth.gr | 2531039213-39211 |
|  | Ξάνθη | tath@xan.duth.gr  | 2541079028-79153 |
|  | Αλεξανδρούπολη | tath@alex.duth.gr | 2551030973-30965 |
|  | Ορεστιάδα | tath@ores.duth.gr | 2552041406-41300 |

***Τα αποτελέσματα των αιτήσεων στέγασης αναρτώνται στην ιστοσελίδα του πανεπιστημίου, στην ηλεκτρονική διεύθυνση*** [***https://duth.gr/***](https://duth.gr/) ***(ανακοινώσεις) και οι φοιτήτριες/φοιτητές ενημερώνονται αποκλειστικά από εκεί.***

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΠΟΥ ΑΦΟΡΟΥΝ ΣΤΗ ΣΤΕΓΑΣΗ**

**ΦΟΙΤΗΤΩΝ, ΣΥΜΦΩΝΑ ΜΕ ΤΟ ΑΡΘΡΟ 10 ΤΟΥ ΕΣΩΤΕΡΙΚΟΥ ΚΑΝΟΝΙΣΜΟΥ.**

Α. Οι Προπτυχιακοί/ές Φοιτητές/τριες υποβάλλουν στην ηλεκτρονική εφαρμογή:

1. Αντίγραφο του Δελτίου Αστυνομικής ταυτότητας ή αντίγραφο διαβατηρίου, προκειμένου για αλλοδαπούς μαζί με άδεια παραμονής**.**
2. Υπεύθυνη δήλωση ότι έχουν λάβει γνώση του Εσωτερικού Κανονισμού Λειτουργίας των Φοιτητικών Εστιών(ΦΕΚ Β’ 5110/31/12/2019) και ότι τον αποδέχονται.
3. Εκκαθαριστικό σημείωμα εφορίας του τελευταίου φορολογικού έτους (2021) α) των γονέων και β) του/της ιδίου/ας του/της φοιτητή/τριας.

(Εάν ο/η φοιτητής/τρια δεν υποβάλλει φορολογική δήλωση, καταθέτει υπεύθυνη δήλωση.

1. Πιστοποιητικό οικογενειακής κατάστασης από την αρμόδια δημοτική ή κοινοτική αρχή (τελευταίου εξαμήνου).
2. Υπεύθυνη δήλωση για τη μόνιμη κατοικία του/της ιδίου/ας και της οικογένειάς του/της.
3. Όσοι ενδιαφερόμενοι επικαλούνται λόγους υγείας, προσκομίζουν απόφαση από ΚΕΠΑ ή το εκάστοτε ισχύον σύστημα πιστοποίησης αναπηρίας, όπου προσδιορίζεται το ποσοστό αναπηρίας και η οποία είναι σε ισχύ κατά τον χρόνο υποβολής της αίτησης.
4. Αν υπάρχουν άλλα παιδιά στην οικογένεια όπου ανήκει ο/η φοιτητής/τρια τα οποία σπουδάζουν, θα πρέπει να προσκομίζεται βεβαίωση του Εκπαιδευτικού Ιδρύματος αδελφού ή αδελφής ενεργού/ής φοιτητή/τριας του πρώτου κύκλου σπουδών, όπως ορίζεται στο άρθρο 2 του ν. 4009/2011 (Α΄ 195), εφόσον δεν είναι ήδη κάτοχος πτυχίου, μεταπτυχιακού ή διδακτορικού τίτλου, που φοιτά σε Πανεπιστήμιο ή Τ.Ε.Ι. ή στις Ανώτατες Εκκλησιαστικές Ακαδημίες ή στην Ανώτατη Σχολή Παιδαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.), καθώς και στις Ανώτερες Σχολές Τουριστικής Εκπαίδευσης του Υπουργείου Πολιτισμού και Τουρισμού διαφορετικής πόλης της μόνιμης κατοικίας των γονέων τους.
5. Αν υπάρχουν άλλα παιδιά στην οικογένεια που ανήκει ο/η φοιτητής/τρια τα οποία υπηρετούν τη στρατιωτική τους θητεία, πρέπει να προσκομίζεται βεβαίωση η οποία θα το πιστοποιεί.
6. Για τις περιπτώσεις πολυτεκνίας προσκομίζεται πιστοποιητικό της Ανώτατης Συνομοσπονδίας Πολυτέκνων που να αποδεικνύει την πολυτεκνική ιδιότητα και να είναι σε ισχύ κατά την ημερομηνία υποβολής της αίτησης.
7. Όταν υπάρχει διάζευξη στην οικογένεια, προσκομίζεται αντίγραφο διαζευκτηρίου ή δικαστική απόφαση που να το πιστοποιεί. Το εκκαθαριστικό που καταθέτει ο/η φοιτητής/τρια είναι του γονέα που έχει αποδεδειγμένα την επιμέλειά του. (Σε περίπτωση που δεν υπάρχει διαζευκτήριο-δικαστική απόφαση η ιδιωτικό συμφωνητικό ο φοιτητής υποβάλλει τα οικονομικά στοιχεία –εκκαθαριστικό και έντυπο Ε1- και των δυο γονέων - . Αποδεκτή είναι και η διάσταση που έχει δηλωθεί στην εφορία. Στην περίπτωση που ο διαζευγμένος γονέας που έχει αναλάβει την επιμέλεια έχει παντρευτεί ξανά τότε η νέα οικογένεια του γονέως θεωρείται ως οικογένεια του φοιτητή.
8. Ληξιαρχική πράξη θανάτου. Μόνο σε περίπτωση που δεν εμφανίζεται στο πιστοποιητικό οικογενειακής κατάστασης. Σε περίπτωση που ο επιζών γονέας παντρευτεί εκ νέου η νέα οικογένεια του γονέως θεωρείται ως οικογένεια του φοιτητή.
9. Όταν υπάρχει ανεργία στην οικογένεια, προσκομίζεται βεβαίωση επιδοτούμενης ανεργίας γονέα από τον ΟΑΕΔ ή βεβαίωση ανεργίας γονέα από τον ΟΑΕΔ σε ισχύ κατά την ημερομηνία υποβολής της αίτησης.
10. Οποιοσδήποτε άλλος κοινωνικός λόγος αρκεί να αποδεικνύεται με αντίστοιχα πιστοποιητικό δημόσιας αρχής (π.χ*.* τέκνο ανύπαντρης μητέρας, κ.τ.λ*.).*

**Β. Οι Ομογενείς φοιτητές- Αλλοδαποί Αλλογενείς – Αλλοδαποί Υπότροφοι του Υπουργείου Παιδείας –Φοιτητές Erasmus** υποβάλλουν ηλεκτρονικά τα δικαιολογητικά που αναφέρονται στο άρθρο 10 του Εσωτερικού Κανονισμού λειτουργίας των Φοιτητικών Εστιών (ΦΕΚ 5110/τ.β΄/31-12-2019) .

**Για την αναζήτηση δικαιολογητικών μπορείτε να επισκεφθείτε την ηλεκτρονική διεύθυνση gov.gr**

**\*ΑΙΤΗΣΕΙΣ ΜΕ ΕΛΛΙΠΗ ΔΙΚΑΙΟΛΟΓΗΤΙΚΑ ΔΕΝ ΘΑ ΓΙΝΟΝΤΑΙ ΔΕΚΤΕΣ.**

**\* ΕΚΠΡΟΘΕΣΜΕΣ ΑΙΤΗΣΕΙΣ ΔΕΝ ΘΑ ΓΙΝΟΝΤΑΙ ΔΕΚΤΕΣ.**

**\*ΟΣΟΙ ΥΠΟΒΑΛΟΥΝ ΑΙΤΗΣΗ ΓΙΑ ΣΤΕΓΑΣΗ ΓΙΑ ΤΗΝ ΠΟΛΗ ΤΗΣ ΚΟΜΟΤΗΝΗΣ ΚΑΙ ΤΗΣ ΞΑΝΘΗΣ ΔΕΝ ΘΑ ΠΡΕΠΕΙ ΝΑ ΥΠΟΒΑΛΟΥΝ ΑΙΤΗΣΗ ΓΙΑ ΣΙΤΙΣΗ**

**ΑΝΑΚΟΙΝΩΣΗ**

**Β. ΓΙΑ ΤΗ ΣΙΤΙΣΗ ΤΩΝ ΦΟΙΤΗΤΩΝ ΤΟΥ Δ.Π.Θ.**

 Ανακοινώνεται ότι ξεκινά η υποβολή δικαιολογητικών, για σίτιση προπτυχιακών φοιτητών/τριών Α΄ έτους σπουδών Ακαδημαϊκού Έτους 2022-2023, **άμεσα από την ημέρα παραλαβής των κωδικών,** σύμφωνα με την υπ’ αριθ. Φ5/68535/Β3 υπουργική απόφαση (ΦΕΚ 1965/18-6-2012 τ. Β’) «Καθορισμός όρων, προϋποθέσεων και διαδικασίας για την παροχή δωρεάν σίτισης στους φοιτητές των Α.Ε.Ι.».

**Οι αιτήσεις για την παροχή δωρεάν σίτισης υποβάλλονται μόνο ηλεκτρονικά με τα απαιτούμενα δικαιολογητικά**, σε ηλεκτρονική μορφή (αρχεία pdf) μεγέθους έως 2ΜΒ στην ηλεκτρονική διεύθυνση **estia.duth.gr.**

Υπενθυμίζουμε ότι η ευθύνη της ορθής συμπλήρωσης της αίτησης ανήκει εξολοκλήρου στον αιτούντα **και καμία παρέμβαση στην αίτηση δεν γίνεται από το αρμόδιο Τμήμα της Διεύθυνσης Ακαδημαϊκών Θεμάτων**. Για τον λόγο αυτόν, πριν ξεκινήσετε τη συμπλήρωση της αίτησης, παρακαλούμε να **διαβάσετε προσεκτικά τις Χρήσιμες Οδηγίες** που συντάχθηκαν με στόχο τη διευκόλυνσή σας για την ορθή συμπλήρωση της αίτησης. Εάν έχετε αμφιβολίες, παρακαλούμε να επικοινωνείτε με το Αρμόδιο Τμήμα Φοιτητικής Μέριμνας, όπως παρακάτω:

|  |  |  |  |
| --- | --- | --- | --- |
|  | **Πόλη φοίτησης**  | **Email αποστολής** | **Τηλ. επικοινωνίας** |
|  | Κομοτηνή | tpsfm@kom.duth.gr | 2531039213, 39211 |
|  | Ξάνθη | tath@xan.duth.gr  | 2541079028-79153 |
|  | Αλεξανδρούπολη | tath@alex.duth.gr | 2551030973-30965 |
|  | Ορεστιάδα | tath@ores.duth.gr | 2552041406-41300 |

**Απαιτούμενα δικαιολογητικά για παροχή δωρεάν σίτισης**

**(Καθορισμός όρων, προϋποθέσεων και διαδικασίας για την παροχή δωρεάν σίτισης στους φοιτητές των Α.Ε.Ι. ΦΕΚ 1965/18 Ιουνίου 2012 τ. Β’.)**

Α. Οι Προπτυχιακοί/ές Φοιτητές/τριες υποβάλλουν στην ηλεκτρονική εφαρμογή:

1. Αντίγραφο του Δελτίου Αστυνομικής ταυτότητας ή αντίγραφο διαβατηρίου προκειμένου για αλλοδαπούς μαζί με άδεια παραμονής.

2. Υπεύθυνη δήλωση ότι έχουν λάβει γνώση **της υπουργικής απόφασης (ΦΕΚ 1965/18-6-2012 τ. Β’) «Καθορισμός όρων, προϋποθέσεων και διαδικασίας για την παροχή δωρεάν σίτισης στους φοιτητές των Α.Ε.Ι.»**.

3. Εκκαθαριστικό σημείωμα εφορίας του τελευταίου φορολογικού έτους (2021) α) των γονέων και β) του/της ιδίου/ας του/της φοιτητή/τριας.

(Εάν ο/η φοιτητής/τρια δεν υποβάλλει φορολογική δήλωση, καταθέτει υπεύθυνη δήλωση.

4. Πιστοποιητικό οικογενειακής κατάστασης από την αρμόδια δημοτική ή κοινοτική αρχή (τελευταίου εξαμήνου).

5. Υπεύθυνη δήλωση για τη μόνιμη κατοικία του/της ιδίου/ας και της οικογένειάς του/της.

6. Σε περίπτωση αναπηρίας (67% και άνω ) του ίδιου φοιτητή η μελών της οικογένειας του Πιστοποιητικό αναπηρίας από ΚΕ.Π.Α.

7. Αν υπάρχουν άλλα παιδιά στην οικογένεια όπου ανήκει ο/η φοιτητής/τρια τα οποία σπουδάζουν, θα πρέπει να προσκομίζεται βεβαίωση του Εκπαιδευτικού Ιδρύματος αδελφού ή αδελφής ενεργού/ής φοιτητή/τριας του πρώτου κύκλου σπουδών, όπως ορίζεται στο άρθρο 2 του ν. 4009/2011 (Α΄ 195), εφόσον δεν είναι ήδη κάτοχος πτυχίου, μεταπτυχιακού ή διδακτορικού τίτλου, που φοιτά σε Πανεπιστήμιο ή Τ.Ε.Ι. ή στις Ανώτατες Εκκλησιαστικές Ακαδημίες ή στην Ανώτατη Σχολή Παιδαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.), καθώς και στις Ανώτερες Σχολές Τουριστικής Εκπαίδευσης του Υπουργείου Πολιτισμού και Τουρισμού διαφορετικής πόλης της μόνιμης κατοικίας των γονέων τους.

8. Αν υπάρχουν άλλα παιδιά στην οικογένεια που ανήκει ο/η φοιτητής/τρια τα οποία υπηρετούν τη στρατιωτική τους θητεία, πρέπει να προσκομίζεται βεβαίωση η οποία θα το πιστοποιεί.

9. Για τις περιπτώσεις πολυτεκνίας προσκομίζεται πιστοποιητικό της Ανώτατης Συνομοσπονδίας Πολυτέκνων που να αποδεικνύει την πολυτεκνική ιδιότητα και να είναι σε ισχύ κατά την ημερομηνία υποβολής της αίτησης.

10. Όταν υπάρχει διάζευξη στην οικογένεια, προσκομίζεται αντίγραφο διαζευκτηρίου ή δικαστική απόφαση που να το πιστοποιεί. Το εκκαθαριστικό που καταθέτει ο/η φοιτητής/τρια είναι του γονέα που έχει αποδεδειγμένα την επιμέλειά του. (Σε περίπτωση που δεν υπάρχει διαζευκτήριο-δικαστική απόφαση η ιδιωτικό συμφωνητικό ο φοιτητής υποβάλλει τα οικονομικά στοιχεία –εκκαθαριστικό και έντυπο Ε1- και των δυο γονέων - . Αποδεκτή είναι και η διάσταση που έχει δηλωθεί στην εφορία. Στην περίπτωση που ο διαζευγμένος γονέας που έχει αναλάβει την επιμέλεια έχει παντρευτεί ξανά τότε η νέα οικογένεια του γονέως θεωρείται ως οικογένεια του φοιτητή.

11. Ληξιαρχική πράξη θανάτου. Μόνο σε περίπτωση που δεν εμφανίζεται στο πιστοποιητικό οικογενειακής κατάστασης. Σε περίπτωση που ο επιζών γονέας παντρευτεί εκ νέου η νέα οικογένεια του γονέως θεωρείται ως οικογένεια του φοιτητή.

12. Όταν υπάρχει ανεργία στην οικογένεια, προσκομίζεται βεβαίωση επιδοτούμενης ανεργίας γονέα από τον ΟΑΕΔ ή βεβαίωση ανεργίας γονέα από τον ΟΑΕΔ σε ισχύ κατά την ημερομηνία υποβολής της αίτησης.

13. Οποιοσδήποτε άλλος κοινωνικός λόγος αρκεί να αποδεικνύεται με αντίστοιχα πιστοποιητικό δημόσιας αρχής (π.χ. τέκνο ανύπαντρης μητέρας, κ.τ.λ.).

**Β. Οι Ομογενείς φοιτητές- Αλλοδαποί Αλλογενείς – Αλλοδαποί Υπότροφοι του Υπουργείου Παιδείας –Φοιτητές Erasmus** υποβάλλουν ηλεκτρονικά τα προαναφερόμενα δικαιολογητικά για την δωρεάν παροχή σίτισης .

**Για την αναζήτηση δικαιολογητικών μπορείτε να επισκεφθείτε την ηλεκτρονική διεύθυνση gov.gr**

**\*ΑΙΤΗΣΕΙΣ ΜΕ ΕΛΛΙΠΗ ΔΙΚΑΙΟΛΟΓΗΤΙΚΑ ΔΕΝ ΘΑ ΓΙΝΟΝΤΑΙ ΔΕΚΤΕΣ.**

**Από τη Διεύθυνση Ακαδημαϊκών Θεμάτων**